آذرشهر

آذرشهر (کئچمیشده: توفارقان) شهری ایرانین دوغو آذربایجان اوستانی و آذرشهر بولگه سی‌نده یئرلشیب.

بو شهر ۶۰ کیلومتر مسافه ایله تبریزین گونئی باتی سیندا، اورمو گؤلون دوغوسوندا و سهند داغینین باتی سیندا یئرلشیر و تهران شهریله ۶۸۴ کیلومئتیر مسافه سی وار. شهرین اهالی سی۷۳٬۸۹۶ نفر دیر (۲۰۱۶– جی ایل- اهالی سایینا گؤره). اهالی سایینا گؤره دوغو آذربایجان اوستانی نین سککیزینجی بؤیوک شهری ساییلیر. بۇ شهرین اسکی آدی دهخوارقان اوْلموشدور.

 سوغاتلار 
لپه، جویز، نوخودچی، باقلوا و گز آذرشهرین سوغاتلاری ساییلیر. آذرشهر لپه نظریندن ایران دا آدلی دیر و اؤنون لپه سی هامی یئرده معروف دور. آذرشهرین بعضی کندلرین ده پیسته باغلاری دا وار دیر کی بار وئریر و پیسته نظریندن دوغو آذربایجان دا اول دیر.

 توفارقان ترمینالی 
بو ترمینال آذرشهرین ایمام خیاوانیندا یئرلشیب دیر و تهران، تبریز، مراغه و اطرف کندلره سرویس وئریری. بۇ ترمینال دا هم اتوبوس و هم مینی بوس واردیر.

 مریض خانالار 
آذرشهر ده بیر دانا مریض خانا، شهید مدنی آدیندا واردیر کی اؤنون ۹۶ تختی وار و بۇ بیماریستانین تخصصی آرواد لار و اوشاق لار، جراحلیق(کسمگ) و داخلی(بدن ایچری سی) دیر.

 قایناقلار 

خاریجی لینکلر
"آذرشهر" (Iranica Encyclopedia) 

بؤلمه:آذرشهر بؤلگه‌سی‌نین یاشاییش یئرلری
بؤلمه:شرقی آذربایجان اوستانی‌نین شهرلری